Kėdainių krašto televizija

Kėdainių krašto televizija – 1994 metais įkurtas regioninis televizijos kanalas, transliavęs programą 60 km spinduliu aplink Kėdainių rajoną.  

Kėdainių krašto televizija kūrė informacines, kultūrines, švietėjiškas laidas („Krašto naujienos“, „Kalbos rėtis“, „Sveikatos injekcija“, Žemdirbio metai", „Savaitė Kėdainiuose“, „Atviras pokalbis“, „Tarp keturių vėjų“, „Sveikinimų koncertas“). Perduodamas laidas galėjo matyti Kėdainių ir Jonavos rajonų, Kauno miesto ir dalies Kauno, Raseinių, Ukmergės ir Panevėžio rajonų gyventojai.

Be savo autorinių laidų, „Kėdainių krašto televizija“ retransliavo TV1 kanalo programą, kitose regioninėse televizijose sukurtas laidas.  

2017 m. kovo 1 d. televizija baigė savo transliacijas ir persikėlė į internetinį portalą www.rinkosaikste.lt, kur didelis dėmesys skiriamas vaizdo naujienoms.

Transliuotojas – UAB „Kėdainių krašto televizija“.

Savininkas – UAB „Vikonda“ (99,72 % akcijų).

 Nuorodos 
 Oficiali svetainė

Kategorija:Lietuvos televizijos kanalai
Kategorija:Kėdainiai